Um prédio ki staba ta fazedu obra, romba hoje na Avenida Cidade de Lisboa, na Fazenda,Praia. Es edificio ki staba na ser renovado, ta fika entre prédio de irmons Correia e prédio de Kym Negoce.
Segundo testemunhas ki odja, na momento ki prédio desaba staba seis trabadjadores na edifício. Polícia, bomberos e també txeu alguen sta nes momento na local, dja tradu alguns vítimas ku vida. Inda ka confirmado, mas segundo fontes ki sta na local, es sta fla ma houve pelo menos um morto, ki inda ka sabedu é kenha..
Nes momento nu sta tenta sabe mas informason, pa nu atualiza seguidores sobre es noticia.
ATUALIZASON;
Um jovem de 18 anu, konxedu pa “Djilingo”,ki ta moraba na Alto da Glória, Praia, é primeru vítima mortal ki confirmado de desabamento de prédio na Fazenda. Jovem morre na hospital Agostinho Neto.
Segundo informason, autoridades inda sta na tenta salva mas um pessoa ki staba tambe na prédio kantu kontisi desabamento.
kea_Latn kea_Latn kea_Latn srd_Latn kea_Latn kea_Latn